Document ID: 31978R0624

Title and Content:
++++ ΚΑΝΟΝΙΣΜΟΣ ( ΕΟΚ ) αριθ . 624/78 ΤΗΣ ΕΠΙΤΡΟΠΗΣ της 30ης Μαρτίου 1978 περί τροποποιήσεως του κανονισμού ( ΕΟΚ ) αριθ . 685/69 περί των λεπτομερειών εφαρμογής των παρεμβάσεων στην αγορά βουτύρου και της κρέμας γάλακτος Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ , Εχοντας υπόψη : τη συνθήκη περί ιδρύσεως της Ευρωπαϊκής Οικονομικής Κοινότητος , τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 , περί κοινής οργανώσεως αγοράς του γάλακτος και των γαλακτοκομικών προϊόντων ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2560/77 ( 2 ) , και ιδίως το άρθρο 6 παράγραφος 7 , Εκτιμώντας : ότι τα άρθρα 6 και 24 του κανονισμού ( ΕΟΚ ) αριθ . 685/69 της Επιτροπής της 14ης Απριλίου 1969 , περί των λεπτομερειών εφαρμογής των παρεμβάσεων στην αγορά βουτύρου και της κρέμας γάλακτος ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 630/77 ( 4 ) , καθορίζουν τα διάφορα στοιχεία σχετικά με τα έξοδα αποθεματοποιήσεως καθώς και το επιτόκιο που θα ληφθεί υπόψη για τη χρηματοδότηση ότι απεδείχθη αναγκαίο να τροποποιηθούν τα ποσά αυτά , ώστε να ληφθεί υπόψη η εξέλιξη του κόστους και η κατάσταση της αγοράς του βουτύρου στην κοινότητα ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων , ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Αρθρο 1 Το άρθρο 6 παράγραφος 2 και το άρθρο 24 παράγραφος 1 του κανονισμού ( ΕΟΚ ) αριθ . 685/69 τροποποιούνται κατά τον ακόλουθο τρόπο : - " υπό α ) το ποσό των 15,50 λογιστικών μονάδων αντικαθίσταται από το ποσό των 16,90 λογιστικών μονάδων - " υπό β ) το ποσό των 0,29 λογιστικών μονάδων αντικαθίσταται από το ποσό των 0,31 λογιστικών μονάδων - " υπό γ ) το επιτόκιο των 9,50 % αντικαθίσταται από το επιτόκιο των 8,50 % " . Αρθρο 2 Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων . Eφαρμόζεται από την 1η Απριλίου 1978 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος . Εγινε στις Βρυξέλλες , στις 10 Μαρτίου 1978 .

Classification Labels:
318
317
17
588

Label Descriptions:
{"318": "Λογιστική διαχείριση", "317": "Λογοδοσία", "17": "Δημόσιες επιχειρήσεις", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 138
4291
2449
2763
1155

EuroVoc IDs (Expanded): 138
4291
2449
2763
1155

Dataset Source: meu

Split: train